เหตุฉุกเฉิน 911 เมืองหรือรัฐไหนครับ
- คาลการี แอลเบอร์ตา - เรียกรถพยาบาล ตำรวจหรือดับเพลิงครับ
พระเจ้า เรียกหมดเลย
โอเค บอกมาครับว่าเกิดอะไรขึ้น
ผมไม่รู้ ผมเพิ่งกลับบ้านมา
ผมเจอเมียผมอยู่ข้างล่าง มีเลือดเต็มไปหมด
- พระเจ้า - ตอนนี้คุณอยู่กับเธอรึเปล่า
ผมไม่รู้
เธอยังมีสติอยู่ไหม
ผมไม่รู้
เธอหายใจอยู่ไหม
พระเจ้า
เธอหายใจอยู่ไหม
รอเดี๋ยวนะ
มีเลือดเต็มไปหมดเลย
ที่รัก
ไม่นะ เธอตัวเย็นแล้ว
ไม่นะ
ผมกำลังส่งคนไปช่วย ผมกำลังส่งคนไปช่วยคุณ
พระเจ้า
(ยินดีต้อนรับ)
(คดีปริศนา)
(วันที่ 26 ตุลาคม 2015 วันจันทร์)
ตำรวจคาลการี ที่อยู่อะไรคะ
นี่หน่วยแพทย์ฉุกเฉินครับ
ไปกับเราหน่อย มีแจ้งเหตุการตายนอกโรงพยาบาล
ผู้โทรแจ้งว่าผู้ป่วยตัวเย็นแล้ว
ไม่มีสติ ไม่หายใจ เลือดเต็มไปหมด
แล้วชื่ออะไรคะ
นามสกุลแอนโทนี่
- โอเค - ชื่อต้น อแมนด้า
ตำรวจคาลการีรู้เรื่อง การตายของอแมนด้าครั้งแรก
จากการโทรแจ้งเหตุฉุกเฉิน โดยลี แอนโทนี่ สามีของเธอ
ลีกับอแมนด้าอาศัยอยู่ในชุมชนคาสเซิลริดจ์
ซึ่งอยู่ทางตะวันออกเฉียงเหนือ ของคาลการีในแคนาดา
รหัส 237 ความสำคัญระดับสอง หน่วยแพทย์ฉุกเฉินอยู่ที่เกิดเหตุแล้ว
บอกว่าพวกเขาจะอยู่ กับผู้เห็นเหตุการณ์ที่กำลังคลุ้มคลั่ง
ดูเหมือนสามีเป็นคนโทรแจ้งเหตุ เขาลนลานมาก
มีหมาตัวโตอยู่ที่สนามหลังบ้านด้วย จะได้รู้ไว้ก่อน
รับทราบ ขอบคุณ
วันนั้นผมเป็นจ่าประจำเขต
แปลว่าผมเป็นหัวหน้าสายตรวจ
ผมเลยเป็นคนสั่งการสายตรวจทั้งหมด ที่ทำงานในพื้นที่นี้
ปรากฏว่าผมไม่ได้อยู่ไกลมากนัก
ผมเลยเป็นตำรวจคนแรกที่ไปถึงที่เกิดเหตุ
(ตำรวจคาลการี)
พอไปถึงที่เกิดเหตุ
มีผู้ชายคนหนึ่งที่ผมได้รู้ว่าชื่อลี อยู่ใกล้ๆ เฉลียงหน้าบ้าน
พอผมเข้าไปใกล้ประตูหน้า ผมก็เห็นว่าลีตัวสั่นอยู่
เห็นได้ชัดว่าเขากำลังเสียใจ
และคำตอบเดียวที่ผมได้จากเขาคือ "เธออยู่ในห้องใต้ดิน"
ผมจึงเดินไปที่บันได
ผมมองลงไปตามบันได
สิ่งหนึ่งที่สะดุดตาผม
สิ่งที่ดูเหมือนกระปุกออมสินที่แตกแล้วบางส่วน
มันคาใจผมมาก
แล้วผมก็เริ่มเดินลงไปตามบันได
พอลงไปถึงห้องใต้ดิน ผมก็อึ้งไปเลย
กับปริมาณเลือดที่อยู่บนพื้น
(รูปถ่ายหลักฐาน)
ผมเห็นอแมนด้านอนอยู่บนพื้น
ผมไม่ได้เข้าไปตรวจสอบอย่างใกล้ชิด
แต่ดูเหมือนเธอบาดเจ็บสาหัสที่ศีรษะ
ดูเหมือนเธอโดนอะไรบางอย่างตี
ที่ทำให้เธอบาดเจ็บสาหัสที่ส่วนขวาของใบหน้า
และตรงกะโหลกของเธอที่ขมับ
ผมเดินกลับขึ้นบันไดไป
เพื่อร่วมกันตรวจตราบ้านกับกำลังเสริม
แล้วผมก็สั่งให้ตำรวจที่รับแจ้งเหตุคนต่อไป
อยู่กับสามีไว้
ตอนนั้นผมไม่แน่ใจว่าเกิดอะไรขึ้น
หรือตอนนั้นเขามีส่วนเกี่ยวข้องอะไรไหม
นี่เป็นสถานที่เกิดเหตุที่นองเลือดที่สุดที่ผมเคยเจอ
พูดตรงๆ นะ มันน่าสยดสยองมาก
สวัสดีตอนบ่ายครับ ตำรวจยังคงสืบสวน
การตายปริศนา ทางฝั่งตะวันออกเฉียงเหนือของเมือง
ไม่มีใครถูกควบคุมตัว แต่ตำรวจกำลังสอบปากคำผู้ชาย
ที่เป็นคนโทรเรียกตำรวจมายังที่เกิดเหตุ
สิ่งที่ตำรวจพบในบ้าน
ทำให้เชื่อว่าการตายครั้งนี้มีพิรุธ
ในช่วงเริ่มต้นของการสืบสวนใหม่ใดๆ จะมีการตั้งห้องปฏิบัติการขึ้น
เป็นศูนย์ปฏิบัติการที่ข้อมูลจะไหลเข้ามา
และเราจะทำตามขั้นตอน
เพื่อทำความเข้าใจและตีความสถานที่เกิดเหตุ
เพื่อพยายามสืบว่าเกิดอะไรขึ้นกับอแมนด้า
อแมนด้า แอนโทนี่เป็นผู้หญิงอายุ 31 ปี
ถูกพบนอนตายเมื่อวันจันทร์ที่ 26 ตุลาคม 2015
เมื่อแพทย์และเจ้าหน้าที่ตำรวจไปถึง
ก็พบว่าสภาพศพของเธอแข็งทื่อแล้ว
อยู่บนพื้นห้องใต้ดินในบ้านของเธอ
ซึ่งอาจจะบ่งชี้ได้ว่า เธอเสียชีวิตสักช่วงเวลาหนึ่งในวันอาทิตย์
(รูปถ่ายหลักฐาน)
ไม่มีร่องรอยเลยว่ามีการจี้ปล้นเกิดขึ้น
ว่ามีแรงจูงใจจากการปล้น หรือมีการบุกรุกเข้าบ้าน
หรือมีสิ่งของถูกนำออกไปหรือหายไปจากบ้าน
พบว่ามีเก้าอี้ล้มตัวนึง
แล้วเราก็รู้ว่าตอนที่ลีเข้าไปในบ้าน
เขาเจอโทรศัพท์ของอแมนด้าอยู่บนพื้นห้องอาหาร
โทรศัพท์นั้นพังแล้ว และหน้าจอก็แตกร้าว
โทรศัพท์กับเก้าอี้ที่ล้มอยู่
บ่งชี้ว่ามีการต่อสู้บางอย่าง
มีการทะเลาะกันรุนแรงเกิดขึ้นในบ้านหลังนี้
ในกรณีของอแมนด้า จุดนี้เรารู้แล้วว่า
การตายของเธอไม่ใช่จากสาเหตุธรรมชาติ
ตอนนี้เรายังรู้ด้วยว่าไม่มีข้อบ่งชี้
ว่าเป็นการฆ่าตัวตาย
(รูปถ่ายหลักฐาน)
มันค่อนข้างชัดเจน
ว่าเกิดเหตุรุนแรงในห้องใต้ดินนั้น
ตัวเธอเปื้อนเลือดเต็มไปหมด เสื้อผ้าก็โชกเลือด
มีเลือดติดอยู่บนผนัง
เธอมีรอยฟกช้ำหลายจุด
และดูเหมือนเธอถูกทุบตี
ไม่ต้องสงสัยเลยว่าเป็นการฆาตกรรม
(แนวกั้นของตำรวจ ห้ามเข้า)
อีกเรื่องที่สำคัญ
คือดูเหมือนมีอาวุธที่ผู้ก่อเหตุทิ้งไว้ในที่เกิดเหตุ
กระปุกออมสินเซรามิกบนหิ้งที่ทอดลงบันได
ด้านหน้าของกระปุกถูกตัดออก
เราเห็นหลายชิ้นส่วนของด้านหน้าที่แตกไป ของกระปุกออมสินนั้น
กระจายอยู่ตามบันได
เศษเซรามิกจากกระปุกออมสินนั้น
ฝังอยู่ในหน้าผากของอแมนด้า
ผมเชื่อว่ามันเป็นอาวุธที่ผู้ก่อเหตุใช้
เพื่อทำให้เกิดบาดแผล
อีกเรื่องที่คาใจผม
คือที่เธอใส่เสื้อผ้าเพียงบางส่วน
และกางเกงถูกดึงลงมาแค่เลยบั้นท้าย
การที่เธอถูกพบอยู่บนพื้น
ดูเหมือนว่าเธอเป็นเหยื่อของการทำร้ายทางเพศ
และระหว่างนั้นก็ถูกฆาตกรรม
(คาร์สแตร์ แอลเบอร์ตา)
(ราว 65 กิโลเมตรทางตอนเหนือของคาลการี)
ฉันอยู่บ้านคนเดียว แล้วลีโทรมา
เขาแค่พูดว่า "อแมนด้าตายแล้ว"
แล้ว… ก็เริ่มจากตรงนั้น
ผมเพิ่งขับรถเข้าถนนหน้าบ้าน แล้วโทรศัพท์ก็ดังขึ้น แม่โทรมา
แม่บอกว่า "ลีกลับบ้านมา
เจออแมนด้าอยู่ที่ข้างล่างบันได เธอไม่ขยับ"
นั่นเป็นข้อมูลเดียวที่ผมได้มา
ลีโทรหาผม ร้องฟูมฟาย บอกว่าอแมนด้าตายแล้ว
ผมนึกว่าไม่ใช่เรื่องจริง
ผมโดดขึ้นรถทันที
แล้วรีบไปที่นั่นให้เร็วที่สุด เพราะผมไม่รู้ว่าเกิดอะไรขึ้น
แล้วพวกเขาก็บอกเราอย่างเป็นทางการว่า มีบางอย่างเกิดขึ้น
และอแมนด้าจากไปแล้ว
- จะทำให้ดูนะ - ได้
ดูซิว่ามีอะไรน่าสงสัยในตัวเขาไหม
เราเจอสูตรอาหารในตัวเขา
สูตรสตรูเดิลของย่า
อแมนด้าเป็นน้องเล็กของครอบครัว
ผมเป็นลูกคนโตในสามคน
น้องชายผมเด็กกว่าผมหนึ่งปีครึ่ง
และอแมนด้าอายุน้อยกว่าผม 13 ปี
เราเป็นพ่อแม่อุปถัมภ์
เธอมาอยู่บ้านของเราตั้งแต่แบเบาะ ตอนอายุสองเดือน
เธอมีดวงตาสีฟ้าที่สวยที่สุด
เราตกหลุมรักเด็กคนนี้ตั้งแต่แรกเลย
เธอชนะใจพวกเรา
อัลเลนกับผมใช้เวลาคอยดูแลเธอ
คอยเล่นกับเธอ
และทำตัวเป็นพี่ชาย
เธอนอนหลับบนหน้าอกผม ตอนเราดูเรื่องฟลินต์สโตนส์กัน
เธอทั้งน่ารักน่าเอ็นดู และเป็นเด็กผู้หญิง ไม่ใช่เด็กผู้ชาย
เลยเป็นเรื่องใหม่สำหรับครอบครัวเรา
พอเธออายุ 14 เดือน เราก็รับอุปการะเธอ
และรับเธอเป็นส่วนหนึ่งของครอบครัวเรา
และตั้งแต่วันนั้น เธอก็เป็นครอบครัวเราคนนึง
และมันน่าตื่นเต้นมากที่ได้เห็นบุคลิกของเธอ
พัฒนาและเติบโตขึ้นมา
เธอชอบแกล้งอำคนและพูดตลก
พระเจ้า
สะบัดผมเต็มที่เลย
เธอรักแมวและหมา
ถ้าทำได้ เธอคงรับสัตว์จรจัด มาเลี้ยงเป็นโหลแล้ว
เธอเป็นคนจิตใจดีมาก
และเธอรักผู้คน
เธออายุประมาณ 20 ปี ตอนที่ออกจากบ้านไปแล้วพบกับลี
เพื่อนของพวกเขาสองคน แนะนำอแมนด้ากับลีให้รู้จักกัน
ไม่นานพวกเขาก็ซื้ออะพาร์ตเมนต์อยู่ด้วยกัน
แล้วไม่กี่ปีต่อมาก็แต่งงานกัน
นับจากวันนี้ ผมเลือกคุณเป็นภรรยาของผม
เธอมีชีวิตชีวาขึ้นทันทีเวลาพวกเขาอยู่ด้วยกัน
พวกเขาสนุกกันมาก หัวเราะสนุกสนานด้วยกัน
ตอนแรกที่พวกเขาเจอกัน ลีมีด้านที่คึกคะนองนิดหน่อย
ชอบปาร์ตี้ อะไรแบบนั้น
อแมนด้ามาคุยกับผมสองสามครั้ง ตอนที่พวกเขาคบกัน แค่…
เรียกว่าหงุดหงิดนิดหน่อยละกัน
ตอนที่เธอตาย อแมนด้าเริ่มทำธุรกิจของตัวเอง
ทำความสะอาดบ้าน
เธอต้องคอยดูแลเรื่องค่าใช้จ่าย อะไรอย่างนั้น
ตอนที่ลีกำลังหางาน
อแมนด้าเป็นคนหาเลี้ยงลี
ดูเหมือนลีว่างงานบ่อยๆ
เขามักโดนไล่ออก แล้วอแมนด้า…
เธอหงุดหงิดที่เขาไม่มีงานทำ
ผมชอบลีนะ แต่มีบางครั้งที่อแมนด้าเสียใจ
ที่พวกเขาทะเลาะกันหรืออะไรก็ตาม มันทำให้ผมกังวล
มันทำให้ผมกังวลมาก
- เชิญนั่งสิครับ - ครับ
ตอนที่ผมเข้าไปในห้องสอบปากคำที่สถานีตำรวจ
เขาบอกเราว่าอแมนด้าเสียชีวิตแล้ว ผมถามว่าเกิดอะไรขึ้น
เขาบอกว่า "ยังเร็วไปที่จะบอกได้ แต่มันดูน่าสงสัย"
คำถามต่อไปของผมคือ "ลีอยู่ไหน"
เรารู้ไหมว่าเกิดอะไรขึ้นกับลี
ไม่รู้ ผมไม่มีอะไรเลย…
ผมไม่รู้อะไรเรื่องนั้นเลย
แค่อยากรู้ว่าเขาเป็นยังไง
ส่วนหนึ่งของผมคิดว่า "พวกคุณต้องคุยกับเขานะ
เผื่อว่าเขามีส่วนพัวพันกับเรื่องนี้"
นั่นน้องสาวผมนะ
ความสัมพันธ์ของลีกับอแมนด้าเป็นยังไงครับ
ในฐานะพี่ชาย มีความรู้สึกไม่ดีกับลีบ้างไหม
ครับ…
วันนั้นมันเบลอมาก
น้องสาวของคุณใช้ชื่อว่าอแมนด้าใช่ไหม ใช้ชื่อนี้รึเปล่า
ผมจำการสอบปากคำไม่ค่อยได้
ผมมีเรื่องที่กังวลเกี่ยวกับลี
- ผมคิดว่าเขารักเธอนะ - ครับ
- แต่ผมไม่ไว้ใจเขา 100 เปอร์เซ็นต์ - โอเค
ผมไม่ได้บอกว่าเขาเป็นคนทำนะ แต่…
- ผมคิดว่าเขาหุนหันมาก… - โอเค
- เขาอาจจะอารมณ์รุนแรงได้ - โอเค
สามีเป็นผู้ต้องสงสัยเสมอเวลาที่พบศพภรรยา
ถ้าต้องเข้าห้องน้ำหรืออะไร
แค่เคาะประตูแล้วเราจะมาพาไป โอเคนะครับ
เขาเป็นคนพบศพอแมนด้า
และสำคัญมากในการสืบว่า ใครเป็นสาเหตุที่ทำให้เธอตาย
- เคาะประตูนะถ้าต้องการอะไร - ขอบคุณครับ
ช่วงแรกๆ ของการสืบสวน ลี แอนโทนี่แสดงตัวว่า
เป็นสามีที่โศกเศร้าท้อแท้ตลอด
คุณมีส่วนเกี่ยวข้องกับการตายของอแมนด้ารึเปล่า
ไม่ครับ
ในการสอบปากคำครั้งแรก ลีบอกเราว่า เขาออกจากบ้านเมื่อวันศุกร์
เขาไปซัสแคตเชวัน
เขาจะไปเยี่ยมแม่
เพื่อช่วยจัดการมรดกของพ่อ ที่เสียชีวิตไปเมื่อหนึ่งปีก่อนหน้านั้น
กลับมาวันจันทร์
แล้วพบว่าภรรยาเสียชีวิตแล้ว
ตามที่ลีบอก ตลอดช่วงที่พวกเขาคบกัน
ลีกับอแมนด้าไม่เคยอยู่ห่างกันสักคืนเดียวเลย
ดังนั้นการที่เขาไปค้างที่อื่นในสุดสัปดาห์นี้
มีความเป็นไปได้ทางสถิติสักเท่าไหร่
ที่เกิดเหตุขึ้นในช่วงสัปดาห์เดียวที่เขาไม่อยู่
(ห้องหนึ่งเอชเจ็ด-สี่ ห้องสอบปากคำ หน่วยสืบสวน)
คุณเกี่ยวข้องกับเรื่องนี้ไหม ลี
ไม่เกี่ยวเลย ผมไม่เกี่ยว
- เพราะผมจะสืบให้ได้ว่าคุณเกี่ยวไหม - ได้ สืบเลย
ผมอยู่บ้านแม่ทั้งสุดสัปดาห์
พอเรารู้ว่าเขาขับรถไปซัสแคตเชวัน
นักสืบสองคนก็ถูกส่งตัวไป เพื่อตามรอยเส้นทางเดียวกับเขา
และรวบรวมวิดีโอจากปั๊มน้ำมัน ที่เขาบอกเราว่าเขาไปมา
เรารวบรวมวิดีโอที่ยืนยันแน่นอนว่า
ลีอยู่ที่ซัสแคตเชวันในช่วงเวลาที่อแมนด้าเสียชีวิต
คุณรู้ไหมว่าใครทำแบบนี้กับอแมนด้า
ไม่รู้ ผมอยากรู้ว่าเกิดอะไรขึ้น
ผมก็อยากรู้
และรับรองได้เลยว่าเราจะสืบให้ได้ในที่สุด
เราพิจารณาความเป็นไปได้ว่า
ลีอาจจ้างคนมาฆ่าอแมนด้า
แต่ไม่พบหลักฐานเลย
ที่บ่งชี้ว่าลีติดต่อกับคนอื่น
หรือมีการทำข้อตกลงกัน
ว่าตอนที่เขาออกจากบ้านไป
จะมีคนอื่นมาฆ่าอแมนด้าแทนเขา
เจมี่ เมาราเคอร์ถ่ายทอดสด จากกองบัญชาการตำรวจเวสต์วินส์คืนนี้ค่ะ
เจมี่ ตำรวจบอกว่า ไม่มีผู้ต้องสงสัยถูกควบคุมตัวไว้
แล้วตอนนี้การสืบสวนไปถึงไหนแล้วคะ
ตำรวจคุยกับลี แอนโทนี่แล้วค่ะ บอกว่าเขาให้ความร่วมมือ
ที่จริงแล้วตำรวจตัดลีออกจากการเป็นผู้ต้องสงสัย
อแมนด้าเป็นคู่ชีวิตของผม
ผมตกหลุมรักบุคลิกของเธอ
เธอเป็นคนที่เวลาเดินเข้ามาในห้อง
ทุกคนจะยิ้มเลย
เธอทำให้ทุกคนสบายใจเสมอ
ตอนที่ตำรวจสืบสวนอยู่ ผมไม่กังวลเลย
ตำรวจกำลังทำตามหน้าที่
และคู่สมรสเป็นผู้ต้องสงสัยก่อนเสมอ ผมเข้าใจ
ผมโอเคกับเรื่องนั้น
ทำไมเหรอ เพราะผมอยากรู้ว่าเกิดอะไรขึ้น ผมอยากรู้ว่าเกิดอะไรขึ้นกับอแมนด้า
คุณกับอแมนด้าอาศัยอยู่ที่บ้าน…
- ภรรยาผม ใช่ - ภรรยาของคุณ
ส่วนสำคัญของงานเราในช่วงแรกของการสืบสวน
คือเจาะลึกรายละเอียดในคดีนี้
กิจกรรมของอแมนด้าก่อนจะเสียชีวิต
เมื่อวันศุกร์ คุณตัดสินใจไปซัสแคตเชวัน
มีแผนว่าอแมนด้ากับลี
จะเดินทางไปซัสแคตเชวันด้วยกัน
แต่ในนาทีสุดท้าย อแมนด้าก็อยู่บ้าน เพราะเธอไม่สบาย
ฉันคุยกับเธอในเช้าวันนั้น
เธอไม่มีแผนจะทำอะไร
เธอรู้สึกไม่ค่อยสบาย มีอาการไมเกรน
อแมนด้ามีอาการไมเกรนบ่อย
ไม่ใช่ตลอดเวลา แต่เวลามีก็ค่อนข้างรุนแรงทีเดียว
ผมคิดว่าอาการปวดหัวหรืออะไรที่เธอรู้สึกวันนั้น
ต้องหนักมากจนเธอไม่ไปกับลี
อแมนด้ารู้ว่า "คุณต้องไปช่วยแม่คุณ"
"ฉันจะอยู่ที่นี่
แล้วเจอกันวันจันทร์ตอนคุณกลับบ้านนะ"
ผมเลยออกจากบ้านไปวันศุกร์
นั่นเป็นครั้งสุดท้ายที่ผมเห็นเธอ
(วันศุกร์ 11 น. ลีไปซัสแคตเชวัน)
พอผมไปถึงบ้านแม่ก็คุยกับอแมนด้า
ผมถามว่าเธอเป็นยังไงบ้าง
ผมถามเธอเรื่องอาการปวดหัว
เธอตอบว่า "ยังปวดหนักอยู่เลย"
ลีกับอแมนด้าติดต่อกันเกือบตลอดเวลา
ตั้งแต่วันศุกร์ที่เขาออกจากบ้าน
มีบันทึกข้อความพูดคุยโต้ตอบกันยาวมาก
ครั้งสุดท้ายที่เขาคุยกับอแมนด้า คือเวลาประมาณหนึ่งทุ่ม
ในคืนวันเสาร์
เธอบอกว่ากำลังจะหายปวดไมเกรนแล้ว
แล้วอยู่ดีๆ รูบี้ก็เห่าขึ้นมา
อแมนด้าบอกให้มันเงียบ แบบว่า "เงียบน่ารูบี้"
รูบี้ร้องคราง
เธอเดินอยู่แล้วผมก็ได้ยิน… เสียง
แล้วอยู่ดีๆ เสียงก็เงียบไป
(วันศุกร์ 11 โมง ลีไปซัสแคตเชวัน)
(วันเสาร์ 19:06 น. ลีโทรหาอแมนด้า 19:10 น. สายตัดไป)
แล้วผมก็พูดว่า "ฮัลโหล ที่รัก"
"อแมนด้าๆ"
แล้วก็เงียบกริบ
ผมเลยวางสาย ลองโทรอีกครั้ง มันตรงเข้าข้อความเสียงของเธอ
ผมเลยใช้เบอร์บ้านของแม่โทร
ไม่มีคนรับ ตรงเข้าข้อความเสียง
พอสายตัดไป ผมไม่รู้ว่าจะคิดยังไงดี
ผมคิดว่าเธออาจจะทำโทรศัพท์ตก
โทรศัพท์ของเธออาจจะแบตหมด
เธออาจจะกำลังชาร์จโทรศัพท์อยู่
อาจจะโทรกลับมาใหม่
ผมเลยรอสักพัก ส่งแชตไปหาเธอ
ไม่มีตอบกลับ
วันอาทิตย์ ตื่นขึ้นมา แชตหาเธออีกครั้ง
ไม่มีใครรับสาย
ผมเลยคิดว่า "เธออาจจะยุ่งอยู่ คงโทรหาผมทีหลัง"
เพราะผมไม่คิดถึงเรื่องแย่ๆ หรอก
ไม่เคยคิดถึงเรื่องแย่ที่สุดเลย
โดยเฉพาะถ้าเรื่องแบบนี้ไม่เคยเกิดขึ้นกับคุณ
ผมคิดว่า "เธออาจจะไปข้างนอกกับดาร์เรลล์ อาจจะไปหาแม่"
ครอบครัวเธอสนิทกันมาก
ผมเลยคิดว่าอย่างนั้น เธออาจจะอยู่บ้านดาร์เรลล์
ผมมัวแต่ยุ่งอยู่กับแม่
เราพยายามจัดข้าวของ ให้แม่ได้ขายของกันอยู่
ผมกำลังยุ่ง
พอถึงคืนวันเสาร์ ผมก็คิดว่า "คืนนี้ผมจะเข้านอน"
"พอตื่นมาตอนเช้า ผมจะกลับบ้านไปเซอร์ไพรส์เธอ"
(เวลา 22:40 น.)
(วันเสาร์ 19:10 น. สายตัดไป)
วันจันทร์ผมเลยออกมา น่าจะประมาณแปดโมงครึ่ง
ครั้งเดียวที่ผมหยุดแวะคือเพื่อเติมน้ำมัน
นอกจากนั้นก็ขับรถไปเรื่อยๆ
พอกลับถึงบ้านก็รู้ว่าประตูล็อกอยู่
เพราะผมต้องไขกุญแจ
ผมเดินเข้าไปในบ้าน
เธอไม่อยู่
ปล่อยให้หมาออกไปทางประตูหลัง
เพราะผมรู้ว่าหมาต้องไปปลดทุกข์
ผมเลยคิดว่า "ผมจะขึ้นไปข้างบน อแมนด้าอาจจะไปงีบอยู่"
ตอนแรกผมขึ้นไปห้องนอนของเรา ไม่เจอใคร
เข้าไปในห้องน้ำ ไม่เจอใคร
แล้วผมก็คิดว่า "เธอจะอยู่ที่ไหนได้อีก"
ผมคิดว่า ที่เดียวที่ยังไม่ได้ดูคือในห้องใต้ดิน
อแมนด้าไม่ค่อยชอบห้องใต้ดินเท่าไหร่
ผมไม่รู้ว่าทำไม เธอแค่รู้สึกขนลุกกับห้องใต้ดิน
ผมเดินบันไดลงไปสี่ขั้นแรก แล้วผมก็…
พบอแมนด้า
เธอนอนอยู่กลางห้องใต้ดิน
เปื้อนเลือดเต็มไปหมด
ผมบรรยายความรู้สึกตัวเองไม่ถูกเลย
ผมตะโกนว่า "อแมนด้าๆ"
เธอไม่ตอบ ผมหันหลังแล้วเริ่มตัวสั่น
ผมเกือบจะทำโทรศัพท์ตก
แล้วผมก็โทรแจ้ง 911
เจ้าหน้าที่ 911 ถามว่า "รู้ไหมว่าเธอยังมีชีวิตอยู่รึเปล่า"
ผมตอบว่า "ไม่"
เธอถามว่า "กลับลงไปข้างล่าง ดูว่าเธอยังมีชีวิตอยู่รึเปล่าได้ไหม"
ผมไม่อยากกลับลงไปข้างล่าง
ผมไม่อยาก…
นั่นเป็นสิ่งที่ยากที่สุด ผมไม่รู้ว่าต้องทำยังไง
ผมพูดไปก็กรีดร้องไปด้วย
ทันทีที่ผมแตะตัวเธอ เธอตัวเย็นแล้ว
(วันที่ 27 ตุลาคม 2015 หนึ่งวันหลังจากพบศพของอแมนด้า)
การชันสูตรศพโดยหัวหน้าเจ้าหน้าที่ชันสูตร กำลังดำเนินการอยู่
ผมรับรองได้ว่าเราทุ่มเททรัพยากรมากพอ
เพื่อให้แน่ใจว่าเราทำการสืบสวน ที่ละเอียดและถี่ถ้วน
เพื่อระบุตัวตนคนก่อเหตุ และนำตัวมารับผิดชอบให้ได้
เมื่อดูจากข้อเท็จจริงและจากหลักฐานของคดีนี้
เราเชื่อว่าการทำร้ายอแมนด้า
น่าจะเกิดขึ้นประมาณหนึ่งทุ่มของคืนวันเสาร์
นั่นน่าจะเป็นครั้งสุดท้ายที่เรารู้ว่าเธอมีชีวิตอยู่
เพราะหลังจากนั้น ไม่มีการเคลื่อนไหวในโทรศัพท์ของเธอเลย
เรากังวลมากว่ามีผู้ก่อเหตุที่ใช้ความรุนแรง
กำลังลอยนวล อยู่ทางฝั่งตะวันออกเฉียงเหนือของคาลการี
เราจึงพึ่งพาหน่วยพิสูจน์หลักฐานในที่เกิดเหตุ
ให้ช่วยเราหาตัวคนทำ
โดยใช้หลักฐานจากที่เกิดเหตุ
รวมถึงรอยนิ้วมือ รอยเท้า และดีเอ็นเอของผู้ก่อเหตุ
(วิดีโอหลักฐาน)
ฉันเป็นจ่าในหน่วยพิสูจน์หลักฐาน
และเป็นนักวิเคราะห์รูปแบบคราบเลือดด้วย
มันเป็นที่เกิดเหตุที่เลวร้ายที่สุดที่ฉันเคยเข้าไป
และฉันไม่เคยเจอที่เกิดเหตุ
ที่มีรูปแบบและคราบเลือดหลากหลาย ที่เห็นชัดอย่างนั้นเลย
นี่เป็นบันไดที่ทอดลงมา
และนี่คือชั้นใต้ดิน
และนี่คือตำแหน่งภายในชั้นใต้ดิน
ที่พบศพของอแมนด้า
พอจะเห็นโครงร่างภายในคราบเลือด
ที่เธอถูกนำออกไปจากตรงนี้
ฉันเป็นเจ้าหน้าที่สืบสวนนิติเวชหลัก
รับผิดชอบการประมวลหลักฐาน และเก็บตัวอย่างทั้งหมด
สิ่งหนึ่งที่ฉันทำคือปัดฝุ่นที่ประตูเพื่อหารอยนิ้วมือ
ซึ่งอาจจะช่วยให้เราหาได้ว่า
ใครอาจอยู่ในบ้านกับอแมนด้า
ฉันไม่เจอรอยนิ้วมือเลย
ในคราบเลือด เราเจอประมาณ 12 รอย
ส่วนใหญ่ดูเหมือนเป็นรอยเท้า ไม่ใช่รอยนิ้วมือ
สิ่งหนึ่งที่น่าสับสนมากคือมีรอยเท้าสองรอย
หันไปทางบันได
อยู่บริเวณนี้
นิ้วเท้าแทบจะแตะฐานบันได
แต่ไม่ได้เดินขึ้นบันไดไป
และเห็นด้วยว่าที่ฐานบันไดมีรองเท้าแตะสองข้าง
อแมนด้าคงใส่รองเท้าแตะอยู่
ไม่ก็ผมเดาว่าเธอคงใส่รองเท้าแตะอยู่ ตอนที่เกิดเหตุ
ฉันคิดว่าส่วนที่น่าสงสัยที่สุดสำหรับฉัน
คือฉันหารอยรองเท้าไม่เจอเลย
และร่องรอยเดียวที่เราหาเจอ
คือรอยเท้าเปล่า
แต่ในบริเวณนี้ มีรอยเช็ดออก
เหมือนเช็ดเลือดถูไปมา
ฉันคิดว่า "โอเค มีใครบางคน ปกปิดร่องรอยรองเท้าตัวเอง
เพื่อออกไปจากที่เกิดเหตุโดยไม่ให้ใครจับได้
ร่างกายเธอไม่มีบาดแผลป้องกันตัวที่เห็นได้ชัด
แต่อแมนด้ามีแผลฟกช้ำมากมาย
หลายครั้งในอาชญากรรมรุนแรง
ผู้ก่อเหตุมักจะบาดเจ็บจนเลือดออกด้วย
และปกติแล้ว เมื่อออกจากที่เกิดเหตุ หรือเดินไปมาในที่เกิดเหตุ
ก็จะมีเลือดหยดทิ้งไว้
ในตารางที่เจ็ด เรามีคราบเลือดสีน้ำตาลเข้ม
พอเจอคราบหยดเลือดรูปแบบนี้
มันทำให้ฉันคิดทันทีว่า "โอเค นี่อาจเป็นผู้ก่อเหตุของเรา
ที่อาจจะเลือดไหลในบริเวณนี้"
ตัวอย่างเลือดจะถูกเก็บและส่งไปที่ห้องแล็บ เพื่อวิเคราะห์ดีเอ็นเอ
ระหว่างที่เรารอใจจดใจจ่อ ให้ผลตรวจกลับมาจากห้องแล็บ
เราต้องกลับไปตั้งใจหาเบาะแสอื่น
ที่อาจจะช่วยให้เราระบุตัวผู้ก่อเหตุได้
(วิดีโอหลักฐาน)
ไม่มีร่องรอยการบุกรุกเข้ามา
ดังนั้นไม่ว่าผู้ก่อเหตุคือใคร
ไม่ว่าจะเข้ามาในบ้านด้วยกุญแจหรือใช้กุญแจ
หรือเข้ามาในบ้านทางประตูหลังที่ไม่ได้ล็อก
สิ่งที่ทำให้ผมคิดมากทุกวันคือประตูหลัง
ผมหยุดคิดถึงประตูหลังไม่ได้เลย
ว่ามันล็อกหรือไม่ได้ล็อก
เพราะผมคว้าลูกบิดอัตโนมัติ
เปิดประตู ปล่อยให้หมาออกไป
เจ็ดสามห้า รหัสหก…
นักสืบออกลาดตระเวน บริเวณรอบๆ บ้านของอแมนด้าและลี
คาสเซิลริดจ์มีอัตราอาชญากรรมสูง
กว่าชุมชนอื่นๆ ในคาลการี
มันไม่ใช่ย่านที่ดี
มีอาชญากรรมเกิดขึ้นตลอดเวลา ทั้งการบุกรุกและการยิง
มีการทำร้ายร่างกายเป็นประจำ
มีรถตำรวจวิ่งไปมาตลอด
ตรอกนี้เป็นตรอกที่อแมนด้ากังวลในปี 2015
ทั้งอแมนด้าและลีแจ้งความว่า
มีคนเข้ามาในสนามหลังบ้านของพวกเขา
และขโมยขวดและกระป๋องจากในนี้
บางครั้งรั้วหลังบ้านเราก็เปิดออก
เปิดประตูทิ้งไว้
บางครั้งก็อาจเห็นรอยเท้าในหิมะ
พอเข้าประตูรั้วด้านหลังนี้ เราจะเข้าถึงประตูหลังบ้านของลีกับอแมนด้าได้
และนี่คือประตูที่ลีไม่แน่ใจว่า
เขาปลดล็อกตอนที่เขากลับมารึเปล่า
ย่านนั้นมีคนจรจัดเยอะ
ถ้าพวกเขากล้าเข้ามาในสนามหลังบ้านของเธอ แล้วทำอย่างนั้น
พวกเขาจะกล้าทำอะไรได้อีกล่ะ
เธอกังวลเรื่องนั้นนิดหน่อย
เห็นได้ชัดว่า เราต้องพิจารณาความเป็นไปได้ทั้งหมด
รวมทั้งสตอล์กเกอร์ด้วย
คนที่ตามเธอกลับบ้านในช่วงเวลาหนึ่ง
และถือโอกาสช่วงที่ลีไม่อยู่บ้าน
เป็นโอกาสลงมือ
เราได้รู้จากเพื่อนบ้านคนนึง
ว่าระหว่างหกโมงครึ่งถึงหนึ่งทุ่มในคืนวันเสาร์
ในช่วงเวลาเดียวกับที่ลีบอกว่า เขาได้ยินเสียงหมาร้อง
และสายโทรศัพท์ตัดไป
ว่าหมาของอแมนด้ากับลีเห่าอยู่
หมาเห่าน่ากลัวเหมือนบอกว่า "ออกไปซะ"
นานๆ ทีก็จะได้ยิน แต่คงไม่…
ไม่ถึงขั้นที่จะสงสัยว่าเกิดอะไรขึ้น
ยกเว้นคืนนั้น
แล้วเราก็ได้ยินเสียงตะโกน ดังมาจากบ้านอแมนด้า
แล้วเพื่อนบ้านที่อยู่ด้านขวาของเรา
บอกว่าเห็นใครบางคนวิ่งผ่านสนามบ้านเรา
มันน่าตกใจมาก
การที่รูบี้จะเห่าได้ ต้องมีบางอย่างเกิดขึ้นเพื่อให้มันเห่า
มันไม่ใช่หมาประเภทนั้น
รูบี้จะเห่าถ้ามีคนเข้ามาในบ้าน
และถ้ามีใครเผชิญหน้ากับอแมนด้า
อแมนด้าก็จะสู้ด้วย
เธอเป็นผู้หญิงตัวเล็กแต่เธอสู้คน
(กรมตำรวจคาลการี อาคารสืบสวน)
โอเคลินดา ฉันมี…
เมื่อเราค้นหาข้อมูลในการสืบสวน
เราคุยกับคนในครอบครัวและเพื่อนๆ
เราตรวจสอบโทรศัพท์และอุปกรณ์อิเล็กทรอนิกส์
สมุดบันทึก ไดอารี่ อะไรทำนองนั้น
คำถามนึงที่เรามี
"เป็นไปได้ไหมที่อแมนด้ามีความสัมพันธ์ชู้สาว
แล้วมีอะไรผิดพลาดไป"
และเป็นไปได้ไหมที่เธอรอให้ใครมาหาที่บ้าน
ระหว่างที่ลีไม่อยู่
ตอนที่เขากลับมาถึงบ้าน และพบว่าอแมนด้าเสียชีวิตไปแล้ว
ลีสังเกตว่าดูเหมือนเธอใส่
ชุดชั้นในหรือกางเกงในที่ดูหรูหรา
กว่าชุดชั้นในปกติ ที่เธอมักจะใส่ตลอดทั้งสัปดาห์
นั่นก็เป็นสิ่งหนึ่งที่ต้องพิจารณา
แต่… นั่นเป็นทฤษฎีที่เราตัดทิ้งไปทันที
เพราะเราไม่เจออะไรเลย
ที่บ่งชี้ว่ามีความสัมพันธ์อะไร
กับคนรักอื่นนอกเหนือจากคู่แต่งงาน
ลีกับอแมนด้ามีปากเสียงกันเหมือนคนส่วนใหญ่
แต่ผมไม่สงสัยเลยว่าพวกเขารักกันตลอดเวลา
อแมนด้ารักเขามากพอๆ กับที่เขารักเธอ
เธอไม่ได้เกี่ยวข้องกับยาเสพติด หรือแก๊งอาชญากรรม
หรืออะไรอย่างนั้นเลย
เห็นชัดว่าอแมนด้าไม่ค่อยมีศัตรู
แต่ระหว่างการสอบปากคำลี
ลีบอกว่ามีบางคน ที่เขาคิดว่าน่าจะเป็นผู้ต้องสงสัยได้
เราถูกเรียกตัวกลับไปที่สถานีตำรวจ
เพื่อประชุมครอบครัว
ลีนั่งอยู่ที่นั่นกับเรา
เขามองข้ามโต๊ะมาที่อัลเลนกับผมแล้วพูดว่า
"ผมคิดว่าน้องสาวของผม มีส่วนเกี่ยวข้องกับเรื่องนี้"
น้องสาวผมเกลียดภรรยาผม
แล้วน้องสาวคุณมีเหตุผลอะไรที่จะฆ่าภรรยาคุณ
ตอนนั้นน้องสาวผมเล่นยาหนักมาก
ผมเลยแจ้งกรมคุ้มครองเด็กไปจับน้องสาวผม
เพราะผมเป็นห่วงหลานสาว
น้องสาวผมกับลีโทรหานักสังคมสงเคราะห์ หรือกรมคุ้มครองเด็ก
ให้เอาตัวเด็กไป
น้องสาวผมโทรหาผมทุกวัน วันละ 20 กว่าครั้ง
"ลูกสาวฉันอยู่ไหนวะ"
น้องสาวผมโกรธผมมาก
แล้วก็โมโหอแมนด้าด้วย
(เธอไม่เคยเคารพฉันเลย)
น้องสาวของลีเคยข่มขู่อแมนด้า
และการที่น้องสาวของผมกลัวนั้น เป็นเรื่องใหญ่มาก
เพราะไม่ค่อยมีอะไรทำให้เธอกลัวได้
ผมเลยคิดว่า "น้องสาวของลีส่งใครมารึเปล่า
เพราะรู้ว่าลีจะไม่อยู่บ้าน"
เพราะน้องสาวของเขาคงรู้ว่าวันนั้นลีจะไม่อยู่
น้องสาวของลีถูกพาตัวมาที่สถานีตำรวจของเรา
และถูกสอบปากคำโดยตำรวจสืบสวนที่ช่ำชอง
แต่ไม่มีหลักฐานที่บ่งชี้ว่าเธอเป็นคนก่อเหตุ
พรากชีวิตของอแมนด้าไป
ตำรวจยังไม่ได้คุมตัวผู้ต้องสงสัยคนไหนไว้
ตั้งแต่พบศพของอแมนด้า แอนโทนี่ถูกฆาตกรรม ที่บ้านในฝั่งตะวันออกเฉียงเหนือของคาลการี
ครอบครัวของอแมนด้าออกแถลงการณ์นี้
พวกเขาวอนขอข้อมูลอะไรได้จากประชาชน
บอกว่าครอบครัวต้องการและสมควรได้รับบทสรุป
แม้ว่าจะมีการออกข่าวมากมาย
ไม่มีเบาะแสจากประชาชนเข้ามาเลย
ซึ่งจากประสบการณ์ของผมเอง มันผิดปกติมาก
(วันที่ 7 ธันวาคม 2015)
(หกสัปดาห์หลังการตายของอแมนด้า)
เมื่อผลการชันสูตรออกมา
ผลพิษวิทยาบ่งชี้ว่า มีร่องรอยของกัญชาในกระแสเลือดของเธอ
แต่การจะหาปริมาณของกัญชา
เพื่อบอกว่ามันทำให้เมาได้รึเปล่านั้น เป็นเรื่องที่ยากมาก
และการพบกัญชาในกระแสเลือดของเธอ ก็ตรงกับข้อมูล
ที่ลีบอกเราว่าเธออาจจะใช้กัญชา เพื่อรักษาอาการไมเกรน
(ของแข็งไม่มีคมตีที่ศีรษะ)
สาเหตุการตายคือของแข็งไม่มีคมตีที่ศีรษะ
แต่สาเหตุที่เธอเลือดออกจนตาย เป็นผลจากการบาดเจ็บนั้น
ไม่มีการบาดเจ็บที่สมอง
ไม่มีกระดูกหักเลย นอกจากกระดูกเบ้าตาขวาที่แตก
ผมแปลกใจมาก
ผมนึกว่าจะพบว่ากะโหลกร้าว
หรืออะไรทำนองนั้น
ไม่มีอะไรอย่างนั้นเลย
ศพของอแมนด้ามีรอยช้ำหลายจุด
ข้อศอกเธอช้ำ เธอมีรอยฟกช้ำที่เข่า
มีรอยฟกช้ำที่สะโพก
แต่ไม่มีเหตุผลที่อแมนด้าต้องตาย
เว้นแต่ว่าเธอเสียเลือดไปมาก
ในช่วงนั้นของการสืบสวน
เรากระวนกระวาย รอผลตรวจกลับมาจากห้องแล็บ
ที่ผมหวังว่าจะระบุตัวผู้ต้องสงสัยได้
แต่เมื่อผลดีเอ็นเอออกมา
ไม่มีตัวอย่างดีเอ็นเออันไหนเลย ที่บ่งชี้ว่าเป็นของใครนอกจากอแมนด้า
รวมถึงคราบหยดเลือดด้วย
ฉันหวังว่าจะเป็นของผู้ก่อเหตุ
และคาดว่าจะเป็นอย่างนั้น เพราะมันเป็นที่เกิดเหตุที่รุนแรงมาก
และค่อนข้างแปลกใจและช็อกด้วย
ที่พบว่าทั้งหมดนั้นเป็นดีเอ็นเอของอแมนด้า
(แอนโทนี่, อแมนด้า)
พวกเขาไม่พบหลักฐานว่าเธอติดต่อกับคนอื่นเลย
ซึ่งแปลว่าอแมนด้าไม่ได้ถูกทำร้ายทางเพศ
(ไม่พบอสุจิ)
นอกจากนั้น
รอยนิ้วมือ รอยฝ่ามือ และรอยเท้า ที่เก็บมาจากห้องใต้ดินของบ้านนั้น
เป็นของอแมนด้าทั้งหมด
ไม่มีหลักฐานเลย
ว่ามีคนอื่นอยู่ในห้องใต้ดินนั้นนอกจากอแมนด้า
ตลอดช่วงหนึ่งปีครึ่งที่เราทำการสืบสวน
ผมติดต่อกับกลุ่มนักสืบพฤติกรรมศาสตร์ที่ช่ำชอง
เมื่อพวกเขาตรวจสอบคดีของอแมนด้า
และการขาดหลักฐานหรือไม่มีหลักฐานในบ้าน
พวกเขาเสนอว่าการตายของอแมนด้า
ไม่ได้เกิดจากการกระทำผิดของคนอื่น
ว่าการตายของเธออาจเป็นอุบัติเหตุ
ผมกลับไปทบทวนการสืบสวนทั้งหมด
ไม่พบรอยนิ้วมือบนกระปุกออมสินเลย
ฝุ่นบนกระปุกออมสินมันเกาะอยู่แล้ว
ดูเหมือนไม่เคยมีใครหยิบขึ้นมาเลย
ไม่มีหลักฐานบ่งชี้ว่า กระปุกออมสินเคยออกจากชั้นวาง
เธออาจจะไปชนกระปุกออมสิน ตอนตกบันไดรึเปล่า
เป็นไปได้ไหม
เราเลยจ้างวิศวกรชีวกลศาสตร์ มาตรวจสอบคดีนี้ด้วย
พวกเขาค้นพบว่า
แม้ว่าจะเป็นไปได้ยากมาก สำหรับผู้หญิงในวัยเดียวกับคุณแอนโทนี่
อาการบาดเจ็บอย่างที่เกิดขึ้นกับอแมนด้านั้น
สอดคล้องกับเอกสารข้อมูล เรื่องอุบัติเหตุจากการตกบันได
เราเลยต้องดูความเป็นไปได้ว่า นี่เป็นอุบัติเหตุที่น่าเศร้า
และถ้าเป็นอุบัติเหตุ… มันเกิดขึ้นได้ยังไง
ผมเชื่อว่าเมื่อดูจากหลักฐานทั้งหมด ที่เรารวบรวมมา
พื้นที่ตรงนี้จุดเริ่มต้นของสิ่งที่เกิดขึ้นกับอแมนด้า
เป็นไปได้ไหมที่อแมนด้าสะดุดหมาแล้วตกบันไดไป
เป็นไปได้
สิ่งที่เรารู้จากการตรวจสอบพื้นที่นี้
มันมีการกระแทกเกิดขึ้น
อแมนด้าเข้ามาบริเวณนี้ ชนเข้ากับกระปุกออมสิน
แล้วกระปุกออมสินก็โดนดันเข้าไปในผนัง
เรารู้เพราะข้างหลังกระปุกออมสินนั้น
มีรอยเล็กๆ อยู่ในผนัง
แต่สิ่งที่ไม่มีใครพูดได้
ด้วยความมั่นใจเต็มร้อย
คือเธอตกบันได
หรือมีใครผลักเธอตกลงไปรึเปล่า
สิ่งที่ขัดกับทฤษฎีอุบัติเหตุคือถ้าเธอตกบันไดจริง
ทำไมตะกร้าซักผ้าที่เห็นอยู่บนบันไดขั้นบนสุด ไม่กระทบกระเทือนเลย
หรือทำไมกระปุกออมสิน ไม่ตกลงมาจากหิ้งตอนที่เธอตกบันได
หรือเป็นไปได้ยังไง ที่โทรศัพท์ตกอยู่ห่างไปประมาณสองถึงสามเมตร
ไกลจากจุดที่เธอตกบันไดลงมา
มีความเป็นไปได้ว่าใช่ เธอถูกผลักไปชนกระปุกออมสิน
โดยผู้กระทำผิดหรือผู้ก่อเหตุ
ฉันไม่เชื่อว่าการตายของอแมนด้าเป็นอุบัติเหตุ
มีบางอย่างผิดปกติ
ฉันแค่รู้สึกในใจว่ามีบางอย่างไม่ถูกต้อง
ถ้าผมไม่ได้เห็นสิ่งที่เห็น
และพวกเขาบอกว่าเธอตกบันได
ผมก็คงเชื่อพวกเขา
แต่เพราะผมพบอแมนด้า ในห้องใต้ดินและเห็นอย่างนั้น
มันเลยไม่สมเหตุสมผล
(วิดีโอหลักฐาน)
พอฉันได้ยินว่าพวกเขาคิดว่าอาจจะเป็นอุบัติเหตุ
สัญชาตญาณของฉันบอกว่า "ไม่มีทาง เธอถูกทำร้าย"
"เธอมีร่องรอยบนตัวมากเกินไป"
ฉันเคยไปที่เกิดเหตุมาหลายที่ ไม่เคยมีเลือดมากขนาดนั้น
มันมีอะไรมากกว่านั้น
ทั้งหมาเห่า มีเก้าอี้พลิกคว่ำในห้อง
ผมไม่…
ผมไม่เชื่อว่ามันเป็นอุบัติเหตุ
มีคนผลักเธอตกบันได
อแมนด้าไม่ได้ตายทันที
เวลาผ่านไปสักพัก
กว่าเธอจะเสียเลือดมากขนาดนั้น
จนในที่สุดก็เป็นสาเหตุที่เธอตาย
เรารู้ว่าหลังจากอแมนด้า มีบาดแผลฉีกขาดที่หน้าผาก
เธอเดินไปเดินมาอยู่นาน
บางช่วงเธอยืนขึ้นและเดินไปมา
และมีหลักฐานจากรอยฝ่าเท้า
ที่พบในรอยเลือด
นานเกือบ 48 ชั่วโมง นับจากเวลาที่ลีคุยกับอแมนด้าครั้งสุดท้าย
และจากตอนที่โทรศัพท์ตัดไป เวลาหนึ่งทุ่มในคืนวันเสาร์
จนถึงเวลาที่เขากลับมาถึงคาลการีในวันจันทร์
ส่วนหนึ่งของปริศนานี้คือ ความจริงที่ว่าสัตว์ที่อยู่ในบ้านหลังนั้น
ไม่เคยลงไปห้องใต้ดินเลย
ระหว่างช่วง 48 ชั่วโมง ที่อแมนด้านอนตายอยู่ในนั้น
เราไม่เห็นรอยอุ้งเท้าสัตว์ในคราบเลือด
ซึ่งดูไม่สมเหตุสมผล
การไม่พบรอยอุ้งเท้าในห้องใต้ดิน
มันฟังดูผิดปกติ
เพราะถ้าอแมนด้าหรือตัวผม ได้รับบาดเจ็บ หรือร้องไห้
รูบี้จะเข้ามาหาเพื่อปลอบเรา
ฉันก็มีหมาพันธ์ลาบราดอร์
และไม่ว่าฉันเดินไปไหนในบ้าน หมาก็จะตามไปด้วย
ถ้าอแมนด้าตกบันไดและกำลังบาดเจ็บ
ทำไมหมาถึงไม่ลงไปข้างล่าง เพื่อดูเธอหรือไปหาเธอ
มีใครอยู่ในบ้านที่ไม่ให้มันลงไปข้างล่างรึเปล่า
คดีนี้ยังมีคำถามที่ยังไม่มีคำตอบอีกมาก
ปัจจัยที่ฉันอธิบายไม่ได้
สิ่งที่ไม่สมเหตุสมผลเลย
สิ่งหนึ่งที่ผมรู้แน่นอน
มีช่วงเวลาหนึ่งในห้องใต้ดินนั้น
ที่อแมนด้ายืนอยู่ตรงฐานบันได
เพราะรอยเท้าเปื้อนเลือดที่เห็นบนพื้น
เธออยู่ตรงนี้
ทำไมเธอไม่ขึ้นบันไดกลับขึ้นไป
จนถึงทุกวันนี้ ผมก็ไม่เข้าใจเลยจริงๆ
เพราะเธอสามารถขึ้นไปได้
ทำไมเธอถึงไม่พยายามกลับขึ้นไป
ถึงเธอจะดื้อรั้นยังไง
ไม่ว่าจะยากเย็นยังไง เธอก็คงจะเดินขึ้นบันไดไป
ไม่ว่าจะยากเย็นยังไง
แล้วทำไมเธอถึงไม่พยายามด้วยซ้ำ
มันหลอกหลอนผม
มีอยู่แค่สองอย่างเท่านั้นที่น่าจะเกิดขึ้นได้
ข้อแรก การเสียเลือดมาก
อาจจะส่งผลต่อการคิดอย่างมีเหตุผลของเธอ
หรือข้อสอง
ใครก็ตามที่ทำร้ายเธอยังอยู่ในบ้าน
ภัยคุกคามยังอยู่ในบ้าน
และเธอรู้สึกปลอดภัยในห้องใต้ดิน
มากกว่ากลับขึ้นบันไดไปเพื่อเผชิญกับภัยคุกคาม
ผมไม่มีคำตอบทั้งหมด
และสุดท้ายแล้ว ทฤษฎีอุบัติเหตุ ไม่มีทางตอบทุกอย่างในที่เกิดเหตุได้เลย
คดีอย่างคดีของอแมนด้าไม่มีทางปิดลง
แต่ถึงจุดนี้ คดีนี้ไม่คืบหน้า จนกว่าจะได้ข้อมูลใหม่ๆ มา
มีบางวันที่ผมคิดว่า
ถ้าสักวันผมได้ไปอยู่ที่เดียวกับที่อแมนด้าอยู่
เธอจะเป็นคนแรกที่ผมวิ่งไปหา
เพราะผมจะถามเธอว่า "เกิดอะไรขึ้นกับคุณ"
"เกิดอะไรขึ้นกับคุณกันแน่"
(ตามข้อมูลของสำนักงาน หัวหน้าเจ้าหน้าที่ชันสูตร)
(สาเหตุการตายของอแมนด้า แอนโทนี่ ยังคงระบุไม่ได้)
(ยังคงระบุไม่ได้)
เธอมีสติรึเปล่า
ผมไม่รู้
เธอหายใจอยู่ไหม
พระเจ้าช่วย
เธอหายใจอยู่ไหม
ผ่านมาแปดปีแล้วตั้งแต่อแมนด้าเสียชีวิต
(เพิ่งแต่งงาน)
มันเปลี่ยนคนเราไปเลย
โดยเฉพาะการสูญเสียคนรักที่สุดในชีวิตไป
คนที่คิดเสมอว่าจะแก่ตัวไปด้วยกัน
ถ้าผมเปลี่ยนแปลงอดีตได้ ผมจะอยู่บ้าน
เพราะเธอคงจะยังอยู่ตรงนี้
ผมคิดถึงอแมนด้า…
ทุกวัน
เรามีความผูกพันแบบพี่ชายน้องสาว และเธอบอกให้ผมอย่าถอดใจ
เธอบอกผมว่ามีบางอย่างเกิดขึ้น ผมรู้ดี
เธอไม่อยากให้ผมยอมแพ้
ดังนั้นถ้ามีใคร… รู้อะไรก็ตาม
ผมขอร้อง แสดงตัวเถอะ
พูดอะไรสักอย่าง
(ถ้าคุณมีข้อมูลเกี่ยวกับการตาย ของอแมนดา แอนโทนี)
(ส่งเบาะแสไปที่ CALGARYCRIMESTOPPERS.ORG)
(หรือไปที่ UNSOLVED.COM)
คำบรรยายโดย อรภาริน อ่อนกอ